AD-11-07-gruppe6

=** Glog Dit Digt - Undervisningsforløb **= __Institution:__ Den danske folkeskole

__Fag:__ Dansk

__Elev:__ Klassetrin 7-9. Elevforudsætninger: Udgangspunktet for dette undervisningsforløb er, at det er første gang eleverne skal arbejde med Glogster. Man må dog forvente at eleverne har kendskab til arbejdet med digitale medier. Dette vil skabe nogle fordele, da eleverne er vante i at begå sig på nye hjemmesider og programmer.

Til dette forløb er det en forudsætning, at eleverne har arbejdet med digtanalyse, herunder digtes opbygning og sproglige virkemidler.

__Mål:__ Eleverne skal:
 * Kunne lave egenproduktion i Glogster
 * Kunne understøtte et digts handling og stemning visuelt
 * Blive bevidste om sammenhængen mellem de forskellige modaliteter, der arbejdes med i Glogster.
 * Kunne give konstruktiv respons på andres fremlæggelser og produktioner

Trinmål( for faget dansk efter 9. klassetrin): Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at:

Det talte sprog
 * fremlægge og formidle digte med indsigt i, hvilken form der passer til situationen, og hvilke hjælpemidler der bedst støtter hensigten
 * udtrykke fantasi, følelser, tanker, erfaringer og viden i en sammenhængende og disponeret form

Det skrevne sprog – skrive
 * beherske skriftsproget inden for genren digte
 * layoute digte, så det fremmer kommunikation og vidner om æstetisk bevidsthed
 * skrive på computer med hensigtsmæssig skriveteknik og bruge computeren som redskab

Sprog, litteratur Og kommunikation:
 * gøre rede for samspillet mellem tekst, genre, sprog, indhold og situation gennem arbejde med Glogster
 * udtrykke sig i billeder, lyd og tekst i komplekse produktioner

__Forløb:__ Del 1: Eleverne introduceres til Glogster. Eleverne skal, i grupper på to, lave en egenproduktion i Glogster. Grupperne skal vælge et digt, ud af de ti som læreren på forhånd har udvalgt. Eleverne skal nu i grupperne lave en glog hvor digtet indgår, og hvor layoutet i gloggen understøtter digtets handling og stemning. Der skal indgå minimum to forskellige modaliteter (fx tekst, Billede, audio, video). Gruppernes produktioner vises og analyseres i klassen gennem dialog. (Dette skal lede frem mod, at eleverne bliver endnu bedre og mere bevidste i deres valg, når de laver en glog i næste del. Ved at arbejde i grupper kan eleverne støtte og hjælpe hinanden, så de senere er klar til at arbejde med Glogster på egen hånd.)

Del 2: I denne del arbejder eleverne individuelt og skal nu selv skrive et digt. Digtet skal være på mindst tre strofer og indeholde minimum to sproglige virkemidler (fx bogstavrim, metaforer, anaforer, sammenligninger, besjælinger, parrim). Eleverne skal lave en ny glog, denne gang skal gloggen indeholde:
 * Eget-produceret digt - som tekst eller indtalt som lydfil
 * En baggrund
 * Minimum tre forskellige modaliteter (fx tekst, film, billede, lyd)

Del 3: Eleverne skal fremlægge deres glog for resten af klassen. De skal læse deres digt op og forklare, hvordan gloggens layout understøtter deres digts handling og stemning. Der vil være tre responsgrupper, der giver feedback på henholdsvis elevens digt, layout og fremlæggelse.

Måden vi har forsøgt at skabe progression på gennem del 1,2 og 3, skal være med til at stilladsere eleverne gennem forløbet, og flytte grænserne for deres zone for nærmeste udvikling.

__Evaluering:__ Undervisningsforløbet evalueres udfra en formativ tilgang til evaluering. Det vil sige, at evalueringens funktion er at skaffe viden om elevernes niveau/kunnen, så læreren kan hjælpe eleven til at udvikle sig og fremme elevens lærring. Formativ evaluering sker løbende og ses som en proces. Første evaluering i undervisningsforløbet sker som afslutning på del 1. Evalueringen sker gennem dialog i klassen, hvor eleverne får konstruktiv feedback på deres produktion, som de kan tage med og videreudvikle i del 2. Elevernes egenproduktion og fremlæggelse evalueres i del 3. Her har eleverne en aktiv rolle i evalueringen. Evalueringen går på, hvad eleven har produceret, og hvad eleven kan tage med sig fremadrettet. = **Teknisk Platform** = I undervisningsforløbet skal eleverne arbejde med det digitale læremiddel Glogster. Der er mange muligheder og måder, hvorpå man kan arbejde med Glogster i sin undervisning. Glogster kan fungerer som en anderledes præsentationsform, som læreren i sin undervisning kan bruge til at introducere eleverne for forskellige emner. Samtidig er Glogster et godt alternativt til den gammeldags klippe-klister-planche.

__ Fordele: __
 * Det er gratis
 * Når man først er blevet introduceret til Glogster, er det nemt og overskueligt at bruge
 * Det understøtter elevernes fantasi, kreativitet og visualisering
 * Man kan søge på andres glogs og enten lade sig inspirere eller bruge dem i sin egen undervisning
 * Glogster giver mulighed for at arbejde med flere modaliteter på en gang

__ Ulemper: __
 * Glogster er på engelsk, hvilket kan være en udfordring for nogle elever
 * Indspilning af audio fungerede ikke umiddelbart
 * Man kan ikke være flere, der redigere i samme glog fra forskellige computere
 * Hvis internetforbindelsen ikke virker, kan man ikke arbejde med glogs
 * Man kan ikke gemme glogs på en computer.

__ Brugervejledning til Glogster: __ media type="custom" key="24415100"

Der kan desuden suppleres med Russel Stannards 'Teacher Training Video: [] =** Dannelse-, Lærings- og Fagsyn **= Vores læringssyn og undervisningsforløb er inspireret af Vygotskys teori om læring, som b.la. omhandler zonen for nærmeste udvikling og progression. Vi mener, at et undervisningsforløb skal være bygget op, så der sker en progression gennem forløbet. Grænsen for elevernes zoner for nærmeste udvikling flyttes gennem forløbet grundet progressionen, hvilket resulterer i læring. Det er vigtigt at bruge digitale læremidler i sin undervisning. Brugen af de digitale læremidler skal være begrundet og relevant for undervisningen, dvs. at de skal tænkes didaktisk ind i undervisningen, som alle andre former for læremidler. De digitale læremidler er vigtige, da eleverne skal ud og være borgere i et netværkssamfund, hvor den digitale platform, og de kommunikationsmuligheder der er her, spiller en vigtig rolle.